ແຂວງວຽງຈັນຈະສ້າງ ເມືອງຫລວງ ຂອງແຂວງ ໃຫ້ສໍາເລັດ ໃນປີ 2020
ແຂວງວຽງຈັນມີແຜນການກໍ່ສ້າງເມືອງໃໝ່່ ທີ່ຈະເປັນສູນກາງ ການບໍລິຫານງານ ຂອງແຂວງ ໃຫ້ແລ້ວສໍາເລັດ ໃນປີ 2020.
ທາງການແຂວງວຽງຈັນ ວາງແຜນການທີ່ຈະດຳເນີນການກໍ່ສ້າງເມືອງໃໝ່່ທີ່ເປັນສູນກາງ ໃນການບໍລິຫານງານຂອງແຂວງໃຫ້ແລ້ວສຳເລັດໃນປີ 2020 ໂດຍຈະໃຊ້ງົບປະມານຫຼາຍ ກວ່າ 150 ລ້ານໂດລາ ທ່ານ ອຸດົງ ພົງໄພປະດິດ ຫົວໜ້າຫ້ອງການ ແລະການລົງທຶນປະຈຳແຂວງວຽງຈັນໄດ້ຖະ ແຫຼງຢືນຢັນວ່າທາງການແຂວງວຽງຈັນໄດ້ຈັດທຳແຜນການກໍ່ສ້າງ ແລະພັດທະນາເມືອງ ໃໝ່ເພື່ອໃຫ້ເປັນເມືອງສູນກາງໃນການບໍລິຫານແລ້ວໃນຂະນະນີ້ ໃນແຜນການດັ່ງກ່າວໄດ້ມີການແບ່ງການດຳເນີນວຽກອອກເປັນ 2 ໄລຍະດ້ວຍກັນກໍຄື ໄລຍະທີ 1 ຈະເປັນການດຳເນີນງານລະຫວ່າງປີ 2011-2015 ຊຶ່ງຈະເປັນການກໍ່ສ້າງ ພື້ນຖານໂຄງຫລ່າງຕ່າງໆເຊັ່ນຖະໜົນຫົນທາງແລະການວາງຜັງເມືອງເພື່ອຮອງຮັບເຂດ ເມືອງໃໝ່ ສ່ວນໄລຍະທີ 2 ທີ່ຈະເປັນການດຳເນີນງານລະຫວ່າງປີ 2016-2020 ນັ້ນກໍ ຈະເປັນການກໍ່ສ້າງອາຄານ ແລະສໍານັກງານຕ່າງໆລວມເຖີງການຈັດວາງສິ່ງອຳນວຍ ຄວາມສະດວກຕ່າງໆເຊັ່ນໄຟຟ້າ, ນ້ຳປະປາ ແລະສວນສາທາລະນະເປັນຕົ້ນ ແຕ່ຢ່າງໃດກໍຕາມເນື່ອງຈາກວ່າ ການດຳເນີນງານຕາມແຜນການດັ່ງກ່າວນີ້ຈຳຕ້ອງໃຊ້ ງົບປະມານຄິດເປັນມູນຄ່າລວມຫຼາຍກວ່າ 1,200 ຕື້ກີບ ຫຼືເກີນກວ່າ 150 ລ້ານໂດລາ ຊຶ່ງເກີນຄວາມສາມາດໃນດ້ານງົນປະມານຂອງແຂວງວຽງຈັນ ຈຶ່ງເຮັດໃຫ້ຈຳເປັນຕ້ອງເພິ່ງພາການສະໜັບສະໜູນຈາກລັດຖະບານລາວລວມທັງການຂໍຄວາມຊ່ວຍເຫືລອ ແລະກູ້ ຢືມຈາກຕ່າງປະເທດເປັນດ້ານຫລັກ ຫາກແຕ່ຈົນເຖິງຂະໜາດນີ້ ກໍຍັງຄົງບໍ່ມີຄວາມຊັດເຈັນວ່າລັດຖະບານລາວຈະໃຫ້ການສະ ໜັບສະໜູນໃນມູນຄ່າເທົ່າໃດ ຫຼືຈະອະນຸມັດໃຫ້ທາງການແຂວງວຽງຈັນສາມາດຂໍຄວາມ ຊ່ວຍເຫືລອ ແລະກູ້ຢືມຈາກຕ່າງປະເທດໄດ້ໃນມູນຄ່າເທົ່າໃດແທ້ໃນຂະນະທີ່ເມື່ອທ້າຍປີ ກາຍສະພາແຫ່ງຊາດລາວກໍໄດ້ອະນຸມັດງົບປະມານສະໜັບສະໜູນພຽງແຕ່ 9 ຕື້ກີບຫຼື 1% ຂອງຄວາມຕ້ອງການງົບປະມານທັງໝົດເທົ່ານັ້ນ ທາງດ້ານທ່ານ ບຸນຍັງ ວໍລະຈິດ ຮອງປະທານປະເທດລາວ ກໍໄດ້ໃຫ້ການຢືນຢັນກັບການປົກຄອງແຂວງວຽງຈັນເມື່ອບໍ່ ນານມານີ້ວ່າ ລັດຖະບານລາວເຫັນດີນຳແຜນການດັ່ງກ່າວ ນີ້ຢູ່ແລ້ວ ພຽງແຕ່ວ່າມີບັນຫາຂໍ້ຈຳກັດໃນດ້ານງົບປະມານ ຈຶ່ງຈຳເປັນທີ່ຈະຕ້ອງພິຈາລະນາແຜນການໃຫ້ຮອບຄອບ ໃນທຸກດ້ານກ່ອນທີ່ຈະຕັດສິນໃຈໄປໃນທິດທາງໃດ ໃນຂະ ນະດຽວກັນອຳນາດການປົກຄອງແຂວງວຽງຈັນກໍຈະຕ້ອງ ມີຄວາມຮັບຜິດຊອບສູງຕໍ່ແຜນການດັ່ງກ່າວນີ້ດ້ວຍດັ່ງທີ່ທ່ານ ບຸນຍັງ ໄດ້ກ່າວຊີ້ແຈງວ່າ: ໃນປະຈູບັນແຂວງວຽງຈັນປະກອບມີ 9 ເມືອງທີ່ແຍກການປົກຄອງອອກຈາກນະຄອນວຽງ ຈັນນັບແຕ່ປີ 1982 ແລະນັບຈາກນັ້ນ ເປັນຕົ້ນມາກໍປະກົດວ່າ ແຂວງວຽງຈັນຍັງບໍ່ມີເມືອງ ທີ່ເປັນສູນກາງໃນການບໍລິຫານການປົກຄອງຂອງແຂວງ ຄືກັບແຂວງອື່ນໆເລີຍ ຊຶ່ງເຮັດໃຫ້ ອຳນາດການປົກຄອງແຂວງວຽງຈັນເຫັນວ່າເປັນປັດໃຈສຳຄັນທີ່ເຮັດໃຫ້ການພັດທະນາ ທາງດ້ານຕ່າງໆພາຍໃນແຂວງດຳເນີນໄປຢ່າງຊັກຊ້າ ສຳລັບເມືອງໃໝ່ທີ່ຈະເປັນສູນ ກາງຂອງແຂວງວຽງຈັນດັ່ງກ່າວ ນີ້ຈະເປັນການສ້າງຕັ້ງຂຶ້ນຢູ່ພື້ນ ທີ່ໃຈກາງລະຫວ່າງ 4 ເມືອງຊຶ່ງ ກໍຄືເມືອງວຽງຄຳ, ເມືອງແກ້ວ ອຸດົມ, ເມືອງໂພນໂຮງ, ແລະ ເມືອງທຸລະຄົມຊຶ່ງຈະເປັນການ ກໍ່ສ້າງອາຄານ ແລະສຳນັກ ງານຕ່າງໆ ຂອງລັດຢູ່ບົນເນື້ອ ທີ່ລວມທີ່ກວ້າງກວ່າ 10,400 ເຮັກຕາ ນອກຈາກນັ້ນທາງ ການແຂວງວຽງຈັນກໍ່ຍັງວາງ ແຜນການພັດທະນາພື້ນທີ່ໜ້າ ເຂື່ອນນ້ຳງື່ມ-1 ໃຫ້ເປັນເຂດ ສູນກາງທ່ອງທ່ຽວຢ່າງຄົບວົງຈອນອີກດ້ວຍ